CELEX: 62013FN0007
Language: lt
Date: 2013-01-22 00:00:00
Title: Byla F-7/13: 2013 m. sausio 22 d. pareikštas ieškinys byloje ZZ prieš Komisiją

20.4.2013   
            
            
               LT
            
            
               Europos Sąjungos oficialusis leidinys
            
            
               C 114/47
            
         2013 m. sausio 22 d. pareikštas ieškinys byloje ZZ prieš Komisiją
   
   (Byla F-7/13)
   2013/C 114/71
   Proceso kalba: prancūzų
   
      Šalys
   
   
      Ieškovas: ZZ, atstovaujamas advokato E. Boigelot
   
      Atsakovė: Europos Komisija
   
      Ginčo dalykas bei aprašymas
   
   Sprendimo atmesti ieškovo, dirbančio Komisijos delegacijoje Antananaryve (Madagaskaras), skundą, kuriuo buvo skundžiamas sprendimas, priimtas atsakant į jo prašymą atlyginti žalą dėl sunkumų, patirtų jam įsikuriant šiame mieste, panaikinimas.
   
      Ieškovo reikalavimai
   
   
               —
            
            
               Panaikinti Žmogiškųjų išteklių ir saugumo generalinio direktorato skyriaus vadovo sprendimą dėl „Prašymo pagal Pareigūnų tarnybos nuostatų 90 straipsnio 1 dalį — 0/867/11 atlyginti žalą dėl sunkumų, patirtų Jums įsikuriant Antananaryve“, kuriuo šis prašymas atmestas dėl to, kad netenkinamos „sąlygos neturtinei žalai atlyginti“, nes iš faktinių aplinkybių matyti, jog „Delegacija ėmėsi visų priemonių kilusioms problemoms išspręsti: nurodė atlikti papildomus darbus pradiniame būste ir pasiūlė Jums alternatyvius apgyvendinimo variantus darbų vykdymo laikotarpiu“.
            
         
               —
            
            
               Panaikinti atsakymą į ieškovo skundą, kuriame teigiama, kad Paskyrimų tarnyba atmeta jo skundą dėl šių priežasčių: i) „nagrinėjamu atveju negali būti pripažinta, kad administracija padarė tarnybinį, o juo labiau teisinį, pažeidimą“; ii) ieškovas „nepateikė net menkiausio pradinio įrodymo apie tariamą moralinę ir psichologinę žalą“ ir iii) „ginčijamame sprendime daugiausia dėmesio skirta administracijos geranoriškumo pareiškėjo atžvilgiu įrodymams“, o remiantis „nusistovėjusia praktika, galimus motyvavimo trūkumus galima ištaisyti pateikiant pakankamus motyvus skundo nagrinėjimo stadijoje“, kaip yra šiuo atveju.
            
         
               —
            
            
               priteisti iš Komisijos 30 000 EUR ieškovo patirtos moralinės ir psichologinės žalos atlyginimo, kuri įvertinta preliminariai ir per procesą galės būti įvertinta didesne arba mažesne suma.
            
         
               —
            
            
               priteisti iš Komisijos bylinėjimosi išlaidas.